Banquete de Conxo

O Banquete de Conxo, tamén coñecido como Banquete Democrático de Conxo, tivo lugar o 2 de marzo de 1856 na carballeira do antigo mosteiro do concello de Conxo, integrado dende 1925 no concello de Santiago de Compostela. O banquete foi organizado polos estudantes liberais en homenaxe ao terceiro estado, e constituíu un xesto de irmandade entre a clase traballadora e os estudantes.

 Características 
Coincidindo co décimo aniversario dos Mártires de Carral (a sublevación de militares galegos contra o ditador Narváez que acabou co fusilamento de todos eles),Parque Fluvial de Santiago  Concello de Santiago de Compostela. os organizadores do banquete buscaban promover unha xuntanza interclasista na que estivesen presentes estudantes e artesáns. O acto suscitou o enfado dos sectores máis poderosos da Compostela da época. Funcionou como un atentado contra o esquema social tradicional preconcibido, de modo que estudantes (de clases podentes, a maioría) e artesáns compartiron pan e mesa.

Organizado entre outros por Luís Rodríguez Seoane (que daquela tiña 19 anos de idade), sábese que ao banquete asistiron Aurelio Aguirre (22 anos) e Eduardo Pondal (21 anos). Alí recitaron, os tres, uns versos en castelán da súa autoría. O brinde de Pondal foi publicado por La Oliva 24 días despois do banquete, o día 26 de marzo,"Brindis. Pronunciado en el célebre banquete que tuvo lugar en Santiago entre estudiantes y artesanos" La Oliva. A. I, n.º 16. 26/3/1856 . e de novo tralo seu pasamento, en 1917, no Boletín de la Real Academia Gallega.<ref>{{Cita publicación periódica |ano=1917 |apelidos= |nome=E. |ligazónautor=Eduardo Pondal |título=Brindis pronunciado en el banquete democrático de Conjo en 6 de Marzo de 1856 |url=https://academia.gal/boletins#paxinas.do?id=2415 |revista=Boletín de la Real Academia Gallega |número=116 |páxinas=204-205 |lingua=es |data-acceso=05 de agosto de 2020 |data-arquivo=11 de abril de 2018 |url-arquivo=https://web.archive.org/web/20180411174213/https://academia.gal/boletins#paxinas.do?id=2415 |url-morta=yes }}</ref>miniatura|Orde e fraternidade. A historia do Banquete de Conxo en Nós Televisión.|300x300px|esquerdaO Banquete de Conxo converteuse nun acontecemento de grande importancia simbólica e real dentro da historia de Galicia, transformándose nunha parte significativa da memoria colectiva. De aquí xurdiu a xeración que logo promoveu o Rexurdimento pleno da cultura galega."Os últimos carballos do Banquete de Conxo" . Alvarellos Editora.

Aínda se especula se a poeta galega máis recoñecida, Rosalía de Castro, que nesa altura tiña 19 anos, estivo presente ou non, ao ser natural da vila e emigrar a Madrid cando comezaron as represalias contra os participantes do mesmo.Rosalia de Castro (1837 - 1885) Biografía na Biblioteca Virtual Galega.
miniatura|Ensaio de actores para obra conmemorativa do banquete.

 No século XXI 
En Santiago de Compostela o nome dunha rúa conmemora o evento: rúa do Banquete de Conxo.

En 2021 o grupo musical Verto incluíu un debuxo alegórico do banquete na portada do seu álbum Embora, deseñada por Mundo X.Rocktotal.com 18/4/2021 .

No 2022 o carballo do bosque do banquete de Conxo participou na competición Árbore europea do ano.
miniatura|Bosque de Conxo

 Dilixencias contra a Xunta pola destrución do bosque 
En 2024 un xulgado de Compostela e a Fiscalía Europea instruíron dilixencias penais contra a Xunta de Galicia por obras que ameazan o bosque do Banquete e a ribeira do Sar, zona Patrimonio Mundial da UNESCO. A Xunta foi acusada de incumprir os principios de boa xestión financeira dos fondos europeos, de prevaricación administrativa e delitos contra o patrimonio histórico-artístico polas obras que afectan o contorno do mosteiro de Conxo, declarado BIC. Ecoloxistas en Acción e Conxo Aberto solicitaron a paralización cautelar para evitar danos maiores.

 Galería de imaxes 
miniatura|265px|Brinde de Luís Rodríguez Seoane.miniatura|page=2|179px|Brinde de Pondal."Brinde de Pondal no Banquete de Conxo". Real Academia Galega. 6/3/13.miniatura|184px|Brinde de Aguirre."Localizan en el Museo de Pontevedra un manuscrito inédito con 50 poemas de Aurelio Aguirre" Pontevedra Viva, 24/4/2013.
 Notas 

 Véxase tamén 
 Bibliografía 










 Outros artigos 
 Banquete Democrático de Santiago (1881)
 Rexionalismo galego
 Galeguismo (política)
 El primer loco''

 Ligazóns externas 
 "Aniversario do Banquete de Conxo" Real Academia Galega. 25/2/2014.
 "Compostela recupera o Banquete de Conxo", Culturagalega.gal. CCG. 11/4/2018.

Categoría:Nacionalismo galego
Categoría:1856 en Galicia
Categoría:Historia de Santiago de Compostela
Categoría:Eduardo Pondal